**Eelnõu**

**NARVA LINNAVALITSUS**

KORRALDUS

Narva \_\_\_\_\_.2016 nr \_\_\_\_\_\_\_

**Trahvi kohaldamine (Hariduse 15C, Narva)**

**1. Asjaolud ja menetluse käik**

Narva linna ja Osaühingu MOLONG vahel 02.12.2003 sõlmitud Jõhvi notar Tatjana Boitsova poolt tõestatud ja notari ametitegevuse raamatus registri numbri 14255 all registreeritud *Hoone tagasiostuõigusega müügilepingu* alusel omandas OÜ MOLONG Narva linnalt 3-korruselise poolelioleva hoone pindalaga 2615,7m2, aadressil Hariduse 15С, Narva, teenindusmaa pindala 2 147 m2. Vastavalt lepingu punktile 6, kohustus OÜ MOLONG investeerima omandatud varasse müügilepingu kahe kehtivusaasta jooksul 10 000 000 krooni (639 116,5 eurot). Hiljem pikendati investeerimiskohustuse täitmise tähtaegu kuni Hariduse 15С maa-ala detailplaneeringu kehtestamiseni.

Narva Linnavolikogu 19.04.2012 otsusega nr 55 „Hariduse, Vabaduse, Lavretsovi ja Vestervalli tänavatega piirneva ala detailplaneeringu kehtestamine“ kehtestati Hariduse 15C kinnistut kattev detailplaneering, millest tulenevalt kujunesid OÜ Molong investeerimiskohustused järgmisteks:

* 86 898 eurot (1 359 663 krooni) – kuni 19.10.2013;
* 95 867 eurot (1 500 000 krooni) – kuni 19.10.2014.

16.01.2014 seisuga investeeris OÜ Molong omandatud varasse 15 258,87 eurot. Narva Linnavalitsuse 16.04.2014 korraldusega nr 374-k pikendati osaühingule MOLONG tähtajaks 19.10.2013 täitmata jäänud investeerimiskohustuse summas 61 605,68 eurot täitmise tähtaega kuni 01.07.2014. Vastav lepingu muutmise leping sõlmiti 10.06.2014 (Narva notar Tatjana Boitsova ametitegevuse raamatu registri nr 2502). 10.07.2014 seisuga täitis OÜ Molong pikendatud investeerimiskohustuse summas 61 641,67 eurot.

01.03.2015 esitas OÜ Molong Arhitektuuri- ja Linnaplaneerimise Ametile investeeringute aruande summas 3 540,94 eurot ja ühtlasi taotles ülejäänud investeerimiskohustuse summas 92 271,05 eurot täitmise tähtaja (19.10.2014) pikendamist kuni 01.07.2016. Tähtaja pikendamise vajadust põhjendati sellega, et ehitusprojekti projekteerija ei täitnud oma kohustusi.

Küsimust arutati Narva Linnavalitsuse linnavarakomisjoni koosolekul (08.04.2015 protokoll nr 4) ning otsustati pidada võimalikuks rahuldada OÜ Molong taotlus investeerimiskohustuste summas 92 271,05 eurot tähtaja pikendamiseks kuni 01.07.2016 ja mitte rakendada OÜ MOLONG suhtes 02.12.2003 *Hoone tagasiostuõigusega müügilepingu* (Jõhvi notari Tatjana Boitsova ametitoimingute raamatu registri nr 14255) punktis 6.2 ning linnavara võõrandamise korra punktis 77 sätestatud trahvi tähtajaks 19.10.2014 tegemata investeeringute summalt.

06.05.2015 võeti vastu vastavasisulise Narva Linnavalitsuse korralduse nr 483-k „Lepinguliste kohustuste täitmise tähtaja pikendamine (Hariduse 15C, Narva)“, mille alusel sõlmiti Narva linna ja Osaühingu MOLONG vahel 17.06.2015 *Lepingu muutmise lepingu* (tõestatud Narva notar Tatjana Boitsova poolt ja registreeritud notari ametitegevuse raamatu registri numbri 1795 all).

Nimetatud lepingu punkti 2.2 kohaselt, kohustus Osaühing MOLONG investeerima omandatud varasse 92 271,05 eurot (üheksakümmend kaks tuhat kakssada seitsekümmend üks eurot ja 05 senti) hiljemalt 01.07.2016.

03.06.2016 saatis Narva Linnavalitsuse Arhitektuuri- ja Linnaplaneerimise Amet Osaühingule MOLONG meeldetuletuse, milles tuletab meelde, et investeerimiskohustuse tähtaeg saabub 01.07.2016 ja kooskõlas Narva Linnavolikogu 09.06.2005 määruse nr 18/56 „Linnavara võõrandamise kord” § 82 lg 4, aruande tehtud investeeringute kohta peab olema esitatud 1 kuu jooksul arvates investeeringute kohustuse täitmise tähtaja saabumisest, s.t 01.08.2016.

19.07.2016 laekus Osaühingult MOLONG taotlus investeerimistähtaja pikendamiseks kuni 01.06.2017 ja leppetrahvi mitte rakendamiseks. Nimetatud taotluse arutati Narva Linnavalitsuse linnavarakomisjoni koosolekul (24.08.2016 protokoll nr 11) ning arvestades seda, et lepinguliste kohustuste täitmise tähtaeg korduvalt pikendati leppetrahvi rakendamata ning Osaühing MOLONG isegi osaliselt ei täitnud viimase Lepingu muutmise lepinguga ette nähtud investeerimiskohustuse, otsustati soovitada Narva Linnavalitsuse Arhitektuuri- ja Linnaplaneerimise Ametile nõuda OÜ-lt MOLONG lepinguliste kohustuste täitmist ning kohaldada Osaühing MOLONG suhtes leppetrahvi.

03.10.2016 teavitas Narva Linnavalitsuse Arhitektuuri- ja Linnaplaneerimise Amet Osaühingut MOLONG kavandatavast leppetrahvi kohaldamisest.

Narva linna ja Osaühingu MOLONG vahel 02.12.2003 sõlmitud Hoone tagasiostuõigusega müügilepingu (tõestatud Jõhvi notar Tatjana Boitsova poolt ja registreeritud notari ametitegevuse raamatus registri numbri 14255 all) punkti 6.2 kohaselt: „lepingu alapunktis 6.1 märgitud kohustuse mittetäitmisel või mitteõigeaegsel täitmisel rakendatakse Osaühingu MOLONG suhtes trahvi kümne (10)% ulatuses lepingus ettenähtud tähtajaks tegemata investeeringute summalt. Trahvi tasumine ei vabasta Osaühingut MOLONG eelpool toodud kohustuste täitmisest“.

Eelnimetatud lepingu punkt 6.1 on muudetud Narva linna ja Osaühingu MOLONG vahel 17.06.2015 sõlmitud Lepingu muutmise lepinguga (tõestatud Narva notar Tatjana Boitsova poolt ja registreeritud notari ametitegevuse raamatu registri numbri 1795 all) ja sõnastatud alljärgnevalt: „investeerimine omandatavasse varasse kogusummas 92 271,05 (üheksakümmend kaks tuhat kakssada seitsekümmend üks eurot ja 05 senti) hiljemalt 01.07.2016 (esimeseks juuliks kahe tuhande kuueteistkümnendal) aastal.

**2. Õiguslikud alused**

Kohaliku omavalitsuse korralduse seaduse §30 lg 1 p 2 kohaselt, linnavalitsus lahendab ja korraldab kohaliku elu küsimusi, mis volikogu määruste või otsustega või linna põhimäärusega on pandud täitmiseks valitsusele. Narva Linnavolikogu 09.06.2005 määruse nr 18 „Linnavara võõrandamise kord“ § 76 kohaselt, kontrollib võõrandamislepingu tingimuste täitmist linnavara võõrandamise korraldaja, kelleks on Narva Linnavalitsus.

Eeltoodu alusel on võõrandamislepingust tulenevate võlaõiguslikke kohustuste täitmisele pöördumise otsustamine kohaliku omavalitsuse kaalutlusõiguseks ning trahvi määramine on Narva Linnavalitse pädevuses.

**3. Otsus**

* 1. Määrata Osaühingule MOLONG (registrikood 10446915, asukoht Koidula 4-5, Narva) investeerimiskohustuse täitmata jätmise eest leppetrahv, summas **9 227** **(üheksa tuhat kakssada kakskümmend seitse) eurot** (10% ulatuses sissekandmata investeeringute summalt  **92 271,05 (üheksakümmend kaks tuhat kakssada seitsekümmend üks eurot ja 05 senti)**).Trahvi tasuda Narva Linnavalitsuse Arhitektuuri- ja Linnaplaneerimise Ameti (registrikood 75029820) pangakontole nr EE671010220034033017 SEB Pangas ühe kuu jooksul korralduse teatavakstegemisest arvates. Trahvi tasumine ei vabasta Osaühingut MOLONG endale võetud kohustuse täitmisest.

**4.  Rakendussätted**

* 1. Narva Linnavalitsuse Arhitektuuri- ja Linnaplaneerimise Ametil teha käesolev korraldus teatavaks OÜ-le MOLONG.
  2. Korraldust võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.
  3. Käesolev korraldus jõustub seaduses sätestatud korras.

Tarmo Tammiste Ants Liimets

Linnapea Linnasekretär